7 
8 
io8 ARISTOTELIS 
postea adnascentium. Deficiunt atque defluunt 
per aetatem pili , et maxima ex parte et primum 
capilli · sed ex anteriore parte tantum.. Nam po¬ 
steriora caluescunt nunquam. Verticis glabritia, 
caluitium dicitur: in ciliis depilatio. ( anaphalan- 
tiasis graece.) Neutrum euenit ante vsum veneris. 
Sed neque puer neque mulier caluescunt; ac ne 
spadones quidem. Quin si, antequam caluescant, 
castrentur, posterigeni pili non gignuntur: sin post 
pubertatem, eos omnes amittunt, praeter pubem. 
In mulieris mento non gignuntur pili, praeterquam 
pauci iis, in quibus menstrua non fluunt, et in Caria 
antistitis: quod pro indicio infortunii futuri agno¬ 
scunt. Alii autem pili innascuntur, sed pauciores. 
Qui pili posterius oriri solent, eis tam viri quam 
feminae ab ortus principiis nonnulli (carent, sed 
simul et generandi facultate, quando etiam pube 
deficiuntur. Pili lege quadam naturae nonnulli 
plus minus crescunt: plurimum capilli, proxime 
barba. Sane qui sunt tenuiores, valde augentur: 
sed etiam supercilia multis affecta aetate in tantum, 
vt attondeantur. Id ideo fit, quod ibi gignuntur, 
vbi ossa committuntur: quo in senectute diductis 
ossibus transmittitur plus humoris. At palpebra¬ 
rum pili non excrescunt. Eorum defluuium in¬ 
cipit post veneris vsum, eiusque frequentia augetur. 
